แนวโน้มดัชนีเช้าอ่อนลง
นักวิเคราะห์ประเมินดัชนีเช้าวันนี้อ่อนตัวลง ตลาดกลับมากังวลปัญหายูโรโซน-รอปัจจัยใหม่
12 ก.พ. 2556

นักวิเคราะห์ประเมินดัชนีเช้าวันนี้อ่อนตัวลง ตลาดกลับมากังวลปัญหายูโรโซน-รอปัจจัยใหม่
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้ภาพรวมเป็นเชิงลบหรือแกว่งตัวในทิศทางที่อ่อนตัวลง จากประเด็นเดิมปัจจัยภายนอกในยุโรปจะกลับมากังวลอีกครั้งโดยเฉพาะการให้ความช่วยเหลือประเทศสมาชิก ล่าสุดไซปรัสขอความช่วยเหลือ และการประชุมธนาคารกลางยุโรป (อีซีบี) คงไม่มีอะไร 
"ประเด็นยุโรปถึงแม้ไม่ได้ซีเรียสมาก แต่เป็นปัจจัยที่กลับมากดดันตลาด"นางภรณี กล่าว
ในประเทศรอประกาศผลประกอบการแต่ช่วงนี้ยังไม่มีบริษัทที่ประกาศมากนัก ตลาดโดยรวมไม่ได้มีประเด็นบวก ขณะที่ประเทศเพื่อนบ้านในเอเชียหลายตลาดยังหยุดด้วย ภาพรวมคงจะเงียบเหงาและน่าจะแกว่งตัวลง วันนี้ถ้า 1,480 จุด ยืนอยู่ได้ก็ยืน แต่ถ้าจะอ่อนตัวลงต่อก็อาจจะลง 10 จุด